《次韵和子仪闻蝉》
宋代·黄庶

落日挂树间，长我庭下阴。
园林动秋意，高蝉忽微吟。
清风转余声，杳若下远岑。
微物感时工，铿鍧吐商金。
古乐久破碎，兹虫抱全音。
荒忽尚偃蹇，激起壮士心。
愿为秋蝉操，被之朱丝琴。

作者简介：宋洪州分宁人，字亚父。黄湜子。仁宗庆历二年进士。历佐一府三州，皆为从事。后摄知康州。工诗。有《伐檀集》。